### | | | | --- | --- | | | | | --- | | **Byråd** 28. maj 2019 Sagsnr. 710-2018-17828 Dok.nr. 710-2019-108489 Marlene Jespersen | | 88.                 Ankestyrelsens statistik over ankeafgørelser 2018 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | AU, BS-U, SS-U, ØK, BY |
| Lovgrundlag | Retssikkerhedsloven |

###

**SAGENS INDHOLD**

Byrådet skal i denne sag tage stilling til Ankestyrelsens
statistik over ankeafgørelser (klagesager) for 2018. Det vil sige de kommunale
afgørelser, som borgerne har klaget over, og som derefter har været til
behandling i Ankestyrelsen. Endvidere skal der tages stilling til de initiativer,
der iværksættes i forlængelse af ankeafgørelserne.

Folketinget har 29. maj 2018 vedtaget en ændring af lov om
retssikkerhed og administration på det sociale område. Lovændringen indebærer
bl.a., at Byrådet fremover årligt skal behandle det Danmarkskort over
omgørelsesprocenter på socialområdet, som Børne- og Socialministeriet hvert år
offentliggør inden 1. juli. Byrådet har senest behandlet Ankestyrelsens
statistik over ankeafgørelser (klagesager) for 2017 og 1. halvår af 2018 på
møde 27. november 2018.

Formålet med Danmarkskortet er at øge den lokalpolitiske
opmærksomhed på vigtigheden af, at kommunerne overholder lovgivningen og at
medvirke til, at kommuner drøfter og tager initiativer til at forbedre
kvaliteten af sagsbehandlingen.

Danmarkskortet er opdelt i tre oversigtskort for henholdsvis
socialområdet, børnehandicapområdet og voksenhandicapområdet (kan ses via
nedenstående links):

[Danmarkskortet
for socialområdet]([url]) omfatter:

·
Alle bestemmelser i serviceloven, hvor der er kommunal
klageadgang.

[Danmarkskortet
for børneområdet](https://socialministeriet.dk/danmarkskort/2019/mar/omgoerelsesprocenter-paa-boernehandicapomraadet-2018/) omfatter følgende fire områder:

·
Sarah Christensen og hjemmetræning m.m.

·
Merudgiftsydelse

·
Tabt arbejdsfortjeneste

·
Personlig hjælp og ledsagelse.

[Danmarkskortet
for voksenhandicapområdet](https://socialministeriet.dk/danmarkskort/2019/mar/omgoerelsesprocenter-paa-voksenhandicapomraadet-2018/) omfatter fire bestemmelser om:

·
Kontante tilskud

·
Borgerstyret personlig assistance

·
Ledsageordning

·
Merudgifter.

Det vil sige, at afgørelser efter fx dagtilbudsloven samt
afgørelser på beskæftigelsesområdet ikke fremgår af de tre oversigtskort.

I [adresse] har notater med beskrivelser af
Ankestyrelsens statistikker inden for alle lovområder på social- og
arbejdsmarkedsområdet hidtil været forelagt fagudvalgene (Børne- og
Skoleudvalget, Social- og Sundhedsudvalget samt Arbejdsmarkedsudvalget).
Udvalgene er i foråret blevet orienteret om statistikken for det forudgående
år, og i efteråret er udvalgene blevet orienteret om statistikken for 1. halvår
det pågældende år.

Selvom Danmarkskortet alene omhandler afgørelser efter serviceloven
og alene forholder sig til statistikken for det forudgående år, er der vedlagt
notater, der beskriver statistikkerne for 2018 på hele social- og
arbejdsmarkedsområdet. Dette med henblik på at give Byrådet det bedst mulige
grundlag for at følge udviklingen på området og eventuelt iværksætte
initiativer med henblik på at forbedre kvaliteten af sagsbehandlingen.

**VURDERING**

Ankestyrelsen har i 2018 truffet afgørelser i 271 klagesager
i alt inden for social- og arbejdsmarkedsområdet i [adresse].
Klagesagerne er fordelt på Børn og Skole (60), Social og Sundhed (37) samt Job
og Økonomi (174).

Det bemærkes, at omgørelsesprocenten er udtryk for andelen
af sager, hvor Ankestyrelsen har ophævet/ændret kommunens afgørelse eller
hjemvist den pågældende sag til fornyet behandling.

Nedenfor gives en sammenfatning for hvert område.

*Børn og Skole:*

Ankestyrelsen har i 2018 truffet afgørelser i 60 klagesager
inden for børne- og familieområdet. I 2018 omgjorde Ankestyrelsen 42 % af
klagesagerne. Til sammenligning traf Ankestyrelsen afgørelser i 64 sager i
2017, hvor omgørelsesprocenten var på 40 %.

Ankestyrelsen har i 2018 ændret otte afgørelser inden for
børne- og familieområdet og hjemvist 16. Det er Børn og Skoles vurdering, at
størstedelen af omgørelserne skyldes, at sagerne ikke er blevet oplyst og
undersøgt i tiltrækkelig grad.

Byrådet har i forbindelse med Budget 2019-2022 igangsat et
analyse- og læringsforløb med Ankestyrelsen på børnehandicapområdet. Formålet
med analyse- og læringsforløbet er bl.a. at nedbringe antallet af omgjorte og
hjemviste sager. Analyse- og læringsforløbet har taget udgangspunkt i
klagesager fra 2018 og yderligere 25 udvalgte sager, der ikke er påklaget.
Sagerne er særligt valgt ud fra, at Børn og Familie oplever, at
sagsbehandlingen har været udfordrende eller kompleks. Læringsforløbet består
af ca. ti undervisningsdage og derudover sparring på de udvalgte klagesager.

Sideløbende med analyse- og læringsforløbet har Børn og
Skole iværksat følgende initiativer:

·
I samarbejde med Ankestyrelsen er forvaltningens
afgørelsesskabeloner revideret og forbedret for hvert enkelt sagsområde.

·
Øget sparing med forvaltningens jurist, der deltager ved børnehandicaprådgivningens
kvartalsvise gennemgang af nye afgørelser fra Ankestyrelsen, hvor
praksisundersøgelser og principafgørelser også forelægges og drøftes.

·
Forvaltningens jurist gennemlæser og godkender alle
genvurderinger, inden de sendes til borgerne.

I forlængelse af analyse- og læringsforløbet planlægges følgende tiltag
iværksat:

·
Der vil blive fremsendt nye sager til Ankestyrelsen, hvor
eventuelle yderligere behov for tilretninger af sagsbehandlingen identificeres i
tæt samarbejde med Ankestyrelsen.

·
Det vil løbende blive vurderet, om analyse- og læringsforløbet
medfører behov for en yderligere styrkelse af børnehandicapområdet. Dette vil i
givet fald indgå, som en del af Budget 2020-2023.

·
Der vil blive gennemført interne undervisningsforløb i
forvaltningslovens regler og principper, herunder hvordan en sag oplyses
tilstrækkeligt.

*Social og Sundhed:*

Ankestyrelsen har i 2018 truffet afgørelser i 37 klagesager
inden for Social og Sundhed. I 2018 ændrede eller hjemviste Ankestyrelsen 19 %
af klagesagerne. Til sammenligning traf Ankestyrelsen afgørelser i 60 sager i
2017, hvor omgørelsesprocenten var på 29 %.

Ankestyrelsen har i 2018 ændret nul afgørelser inden for
Social og Sundhed og hjemvist seks sager. De seks hjemviste sager handler om
akuttillæg til hjælpere i en BPA ordning (borgerstyret personlig assistance),
hjælpemidler (to sager), merudgifter (to sager) og egenbetaling på et botilbud.
Sagerne er hjemvist, fordi Ankestyrelsen ikke har fundet dem tilstrækkeligt
oplyst. Der ses ikke i øvrigt generelle tendenser i hjemvisningerne.

Social og Sundhed arbejder løbende med at kvalificere
sagsbehandlingen, og i 2018 sættes der særligt fokus på at få indsamlet de
nødvendige oplysninger om borgeren, så sagen ikke hjemvises pga. manglende
oplysning og dokumentation.

*Job og Økonomi:*

Ankestyrelsen har i 2018 truffet afgørelser i 174 klagesager
inden for arbejdsmarkedsområdet. I 2018 omgjorde Ankestyrelsen 38 % af
klagesagerne, mens 30 % af klagesagerne i 2017 blev omgjort. Afgørelserne for
1. halvår 2018 blev fremlagt for Byrådet i november 2018. Her var
omgørelsesprocenten på 41 %. I anden halvdel af 2018 var andelen af omgjorte
sager faldet til 35 %. Der er således sket et fald i omgørelsesprocenten på 6
procentpoint fra 1. halvår 2018 til 2. halvår 2018.

Stigningen i omgørelsesprocenten fra 2017 til 2018 skyldes
en stigning i omgørelserne inden for lov om aktiv socialpolitik (LAS), hvor 63
% af klagesagerne blev omgjort i 2018, svarende til 46 klagesager. LAS omfatter
hjælp til forsørgelse, herunder udbetaling af de fleste midlertidige forsørgelsesydelser,
enkeltydelser mv. Inden for de øvrige love på arbejdsmarkedsområdet, hvor
Ankestyrelsen har truffet afgørelser i 2018, er der kun omgjort i alt 14 sager.
Der er dog sket et fald i omgørelsesprocenten inden for [adresse] fra 70 % i 1.
halvår 2018 til 55 % i 2. halvår 2018.

På baggrund af omgørelserne inden for LAS gennemgik Job og
Økonomi i efteråret 2018 samtlige klagesager inden for området, som Ankestyrelsen
enten har hjemvist eller ændret/ophævet i 1. halvår 2018. Dette blev gjort for
at få mere indsigt i årsagen til den høje omgørelsesprocent.

På baggrund af denne gennemgang vurderede Job og Økonomi, at
de fleste af omgørelserne skyldtes, at sagerne ikke er blevet oplyst og
undersøgt tilstrækkeligt. I de resterende sager har der enten været behov for
afklaring af fortolkningen af lovgivningen, eller der er foretaget et skøn, som
Ankestyrelsen har underkendt.  Derfor blev der i efteråret 2018 iværksat en
række initiativer med henblik på at forbedre sagsbehandlingen.

I foråret 2019 har Job og Økonomi gennemgået de klagesager,
som Ankestyrelsen har hjemvist eller ændret/ophævet inden for [adresse] i 2. halvår
2018. Størstedelen af ankeafgørelserne i de omgjorte sager er truffet, før
Jobcenter [adresse] iværksatte forbedringstiltag på baggrund af resultaterne for
1. halvår 2018.

De 18 ankeafgørelser, som er omgjort eller hjemvist i 2.
halvår af 2018 inden for [adresse], vedrører bl.a. håndtering af økonomiske
sanktioner, ydelser udbetalt mod tilbagebetaling (fx hvor borgeren har brugt
sin formue uforsvarligt), tilskud til depositum ifm. lejemål, økonomisk hjælp
til sygebehandling samt socialt bedrageri.

På baggrund af sagsgennemgangen har Arbejdsmarkedsafdelingen
iværksat følgende tiltag:

·
Fortsat uddannelse af medarbejderne, der træffer afgørelse i
sager efter LAS med henblik på at højne kvaliteten af de afgørelser, der
træffes.

·
Afgørelser fra Ankestyrelsen gennemgås i sagsteam med henblik på
fælles læring.

·
Afgørelser vedrørende socialt bedrageri skal gennemgås af en
jurist.

·
Afgørelser vedr. beregning af ydelser mod tilbagebetaling (f.eks.
hvor borgeren har brugt sin formue uforsvarligt) gennemgås af afdelingsleder
inden fremsendelse.

·
Der arbejdes med en ny model for håndtering af økonomiske
sanktioner.

*Høring:*

Ældrerådet har 23. april 2019 afgivet høringssvar til
notatet for Social og Sundhed. Ældrerådet finder det positivt, at [adresse]
Kommune har en nedadgående kurve for omgørelser inden for social- og
sundhedsområdet. Rådet bakker desuden op om forvaltningens løbende arbejde med
at kvalificere sagsbehandlingen.

Handicaprådet har 22. april 2019 afgivet høringssvar til
notaterne for Social og Sundhed samt for Børn og Skole for 2018. Handicaprådet
bemærker, at der generelt set ikke er sket nævneværdige forbedringer siden
2017/2018, men at det på social- og sundhedsområdet går den rigtige vej. Rådet
foreslår, at effekten af de iværksatte tiltag til forbedring af kvaliteten af
sagsbehandlingen på børneområdet følges nøje, og at nye initiativer bør
iværksættes, hvis tiltagene i forbindelse med Inga Olesen for 2019 ikke
viser markante forbedringer.

**ØKONOMI**

For Favrskov Kommune er der umiddelbart ingen direkte
økonomiske konsekvenser forbundet med sagen.

**INDDRAGELSE**

Notaterne vedrørende Social og Sundhed samt Børn og Skole
har været i høring hos Handicaprådet, og notatet vedrørende Social og Sundhed
har været i høring hos Ældrerådet.

**INDSTILLING**

Direktørerne for Børn og Skole, Social og Sundhed samt Job
og Økonomi indstiller til Byrådet:

1.
At Ankestyrelsens afrapportering på Børne- og Skoleudvalgets område og
Danmarkskortet tages til efterretning, og at de iværksatte initiativer
godkendes.

2.
At Ankestyrelsens afrapportering på [adresse] og Sundhedsudvalgets område
og Danmarkskortet tages til efterretning, og at de iværksatte initiativer
godkendes.

3.
At Ankestyrelsens afrapportering på Arbejdsmarkedsudvalgets område tages
til efterretning, og at de iværksatte initiativer godkendes.

**BESLUTNING**

***Arbejdsmarkedsudvalget, 7. maj 2019:***

Fraværende:Ingen

Indstilles godkendt.

***Social- og Sundhedsudvalget, 7. maj 2019:***

Fraværende:Ingen

Ad 2: Indstilles godkendt.

***Børne- og Skoleudvalget, 9. maj 2019:***

Fraværende:Ingen

Indstilles godkendt.

***Økonomiudvalget, 21. maj 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Notat om statistik over klagesager på børneområdet 2018 | 710-2019-72596 |
| Notat om statistik over klagesager på social- og sundhedsområdet 2018 | 710-2019-60196 |
| Notat om statistik fra Ankestyrelsen på arbejdsmarkedsområdet | 710-2019-60484 |
| Høringssvar fra Ældrerådet | 710-2019-85698 |
| Høringssvar fra Handicaprådet | 710-2019-85695 |